व्याधगीता
व्याधगीता (शाब्दिक अर्थ: व्याध के गीत), महाभारत का एक भाग है। इसमें एक व्याध ने एक ब्राह्मण संन्यासी को शिक्षा दी है। यह कथा महाभारत के वाण पर्व में है और मार्कण्डेय ऋषि ने इसे युधिष्ठिर को सुनाया है। इस कथा में अहंकारी संन्यासी को व्याध ने सही धर्म की शिक्षा दी है। व्याध की मुख्य शिक्षा यह है कि कोई भी काम नीच नहीं है ; कोई भी कार्य अशुद्ध नहीं है। वास्तव में कार्य कैसे किया जाता है उसी से उसका महत्त्व कम या अधिक होता है।